Suchinthana/ta-wikipedia huggingface dataset:
ஆஷா நேகி

ஆஷா நேகி (Asha Negi) ஒரு இந்திய தொலைக்காட்சி நடிகை ஆவார். "பவித்ர ரிஷ்த்தா" என்ற தொடரில் "பூர்வி" பாத்திரத்தில் நடித்ததற்காக அங்கீகரிக்கப்பட்டுள்ளார் மேலும் "ஏக் மத்தி ஆஸ்மான்" கல்பனா என்ற வேடம், "குச் தோ ஹை தேரே தர்மியான்"  கோயல் என்ற வேடம் போன்ற தொலைக்காட்சித் தொடர்களில் நடித்துள்ளார். 2014 ஆம் ஆண்டில் இவரது துணைவரான ரித்விக் தஞ்சனியுடன் இணைந்து  "நாக் பாலியே 6"  என்ற இந்திய நடன நிகழ்ச்சி நிகழ்ச்சியில் வெற்றி பெற்றார்.

வாழ்க்கை மற்றும் தொழில்

ஆரம்பகால வாழ்க்கை & அறிமுக நிகழ்ச்சி
நேகி, உத்திராகான்ட் மாநிலத்தின் தேராதூனில் பிறந்து வளர்ந்தார். 2009 ஆம் ஆண்டில், அவர் "மிஸ் உத்தரகாண்ட்"டாக முடிசூட்டப்பட்டார்.  இறுதியில் நடிப்புத் தொழிலைத் தொடர மும்பைக்கு சென்றார்.  நேகி 2009இல் விளம்பர நடிகையாக தனது வாழ்க்கையைத் தொடங்கினார், பின்னர், தன்னுடைய கல்லூரி நாட்களிலேயே "மிஸ் உத்தரகாண்ட்" பட்டம் பெற்றார்.

அவர் பல்வேறு நிறுவனங்களின் விளம்பரங்களில் தோன்றினார், பின்னர் அவர் 2010 ஆம் ஆண்டில்  ஸ்டார் பிளஸ் தொலைக்காட்சியில் பிரபலமான நிகழ்ச்சியான "சாப்பான் சே பஹார் நைனா" என்ற தொடரில் "மதுரா" என்ற வேடத்தில் தனது முதல் தொலைக்காட்சி நிகழ்ச்சியினை நடித்தார்.  2011 இல் ஆஷா தனது அடுத்த தொடரான ஏக்தா கபூரின் பாலாஜி டெலிபிலிம்ஸாரின் பிரபல நிகழ்ச்சியான ''படே அச்சே லாகே ஹெயின்" என்பதில் தனது உயிரியல் சகோதரியான அபேஷ்கா மல்ஹோத்ராவின் எதிர்மறை பாத்திரத்தில் நடித்தார், அந்த நிகழ்ச்சியை ஒரு பெரிய அனுபவமாக கொண்டதுடன், முன்னணி நடிகயான "சாக்‌ஷி தன்வர்" தனக்கு உத்வேகம் அறித்ததாக கூறுயிள்ளார்.

திருப்பம் மற்றும் வெற்றி (2011-2014)
ஜீ தொலைக்காட்சியின் "பவித்ரா ரிஷ்தா" என்ற தொடரில் அர்ச்சனா தேஷ்முகின் மகளான "புருஷி தேஷ்முக்" பாத்திரத்தில் ஒரு அறிவார்ந்த, அழகான மற்றும் உறுதியான புதிய தலைமுறை கொண்டாடுபராக நடித்திருந்தார். அத்தொடரில் அவரது பாத்திரம் பரவலாக பாராட்டப்பட்டது, மற்றும் அர்ஜுன் (ரித்விக் தஞ்சனி) உடன் திரை நடிப்பிற்கான பெரும் ரசிகர்களை பெற்றார்.

அந்த ஆண்டின் நட்சத்திர நடிகருக்கான கோல்ட் விருது வென்றார், மேலும் ரித்விக்குடன் ஜீ ரிஷ்தே விருது பெற்றார். ஆஷா, புதுமுகத்திற்கான இந்திய டெலி விருதினயும் வென்றார். 2014 ஆம் ஆண்டில் இவரது துணைவரான ரித்விக் தஞ்சனியுடன் இணைந்து  "நாக் பாலியே 6"  என்ற இந்திய நடன நிகழ்ச்சி நிகழ்ச்சியில் வெற்றி பெற்றார்.
ஆகஸ்ட் 2014 இல், நேகி ஜீ தொலைக்காட்சியின் பிரபலமான நிகழ்ச்சியான "ஏக் முத்தி ஆஸ்மான்" தொடரில் நடித்துள்ளார். ஆஷிஷ் சௌத்ரியுடன் கல்பன ராகவ் சின்கானியா என்ற பாத்திரத்தில் நடித்தார். "கில்லர் கரோக்கி ஆட்கா தோ லட்காஹ்" என்ற நிகழ்ச்சியில் ஒரு சிறியத் தோற்றாத்தில் வந்தார்.

சொந்த வாழ்க்கை 
2011 இல், அவர் ரித்விக் தஞ்சனி "பவித்ரா ரிஷ்தா" நிகழ்ச்சியில், பின்னர் ஒருவருக்கொருவர் டேட்டிங் செய்துகொண்டனர். நேகி, தஞ்சனி ஆகிய இருவருமே தொடர்பில் இருக்கின்றனர்.

மேற்கோள்கள்

வெளி இணைப்புகள் 
 

வாழும் நபர்கள்
இந்திய தொலைக்காட்சி நடிகைகள்
இதயம் பேசுகிறது (திரைப்படம்)

இதயம் பேசுகிறது  (Idhayam Pesugirathu) என்பது 1982 ஆம் ஆண்டு பிப்ரவரி மாதம் 5 ஆம் தேதியன்று வெளிவந்த இந்திய தமிழ் திரைப்படம் ஆகும். இதனை எஸ். ஏ. சந்திரசேகர் இயக்கியுள்ளார். இசையமைப்பாளர் சியாம் இசையமைத்துள்ளார்.

மேற்கோள்கள்

வெளி இணைப்புகள்

1982 தமிழ்த் திரைப்படங்கள்
இந்தியத் தமிழ்த் திரைப்படங்கள்
எஸ். ஏ. சந்திரசேகர் இயக்கிய திரைப்படங்கள்
அம்பிகா நடித்த திரைப்படங்கள்
அனு

அனு (Anu)  சுமேரியக் கடவுள்களில் தலைமையானவர். இவர் வானம், சொர்க்கம் மற்றும் விண்மீன்களுக்கு அதிபதி ஆவார். அனு தெய்வம் பிற கடவுள்கள், தேவதைகள் மற்றும் அசுர தேவதைகளின் உற்பத்திக்கும் காரணமானவர். எனவே அனைத்து கடவுள்களுக்கும் இவரே தலைமைக் கடவுளர் ஆவார்.  இவருடன் என்லில் மற்றும் ஈஅ கடவுள்கள் சேர்த்து திருமூர்த்தி தெய்வங்கள் எனப்போற்றப்படுகின்றனர்.

மெசொப்பொத்தேமியாவின் உரூக் நகரத்தில், கிமு 2334 -  கிமு 2154 வரையிலான அக்காடியப் பேரரசு ஆட்சியின் போது அனுக் கடவுளின் மனைவியான, சொர்க்கத்தின் இராணியான இஷ்தர் எனும் பெண் கடவுளின் வழிபாடு சிறப்புடன் விளங்கியது.

கிமு மூவாயிரம் ஆண்டின் சுமேரியர்களின் சாத்திரக் குறிப்புகளின் படி, அனு கடவுள் அனைத்து சுமேரியக் கடவுள்களுக்கு தந்தை  ஆவார். அனு கடவுளின் மனைவியாக ஊராஸ் தேவதை இருந்தது.
, பிந்தைய சுமேரியக் குறிப்புகளின் படி, அனு கடவுளின் துணைவியாக கீ தேவதையைக் குறிப்பிட்டுள்ளது.

இதனையும் காண்க
 சுமேரிய கடவுள்கள்

மேற்கோள்கள்

ஆதார நூற்பட்டியல்

வெளி இணைப்புகள்
 Anu MESOPOTAMIAN GOD 

நடுவண் கிழக்குத் தெய்வங்கள்
வீர சிவாஜி (திரைப்படம்)

வீர சிவாஜி (Veera Sivaji) 2016இல் வெளியான தமிழ் அதிரடி மற்றும் நகைச்சுவைத் திரைப்படம். இயக்கம் கணேஷ் வினாயக், இப்படத்தில்  விக்ரம் பிரபு மற்றும் ஷாம்லி ஆகிய இருவரும் முன்னணி பாத்திரத்தில் நடித்திருந்தனர். இப்படத்தின் படப்பிடிப்பு ஜுலை 2015ல் தொடங்கியது. உலகளவில் 2016 டிசம்பரில் வெளிவந்தது. பெருமளவில் எதிர்மறையான விமர்சனத்தையே எதிர்கொண்டது. படம் தோல்வி கண்டது.

கதை 
சிவாஜி வாடகை வண்டி ஓட்டி வருபவன். தனது மருமகளின் அறுவைச் சிகிச்சைக்காக பணம் சேர்த்து வருகிறான். அதற்கான முயற்சி கோணலாக போகி அவன் மிக மோசமான ஒரு வலையில் சிக்கிக் கொள்கிறான். அதிலிருந்து எவ்வாறு மீள்கிறான் என்பது மீதிக் கதை யாரும்.

நடிகர்கள்

விக்ரம் பிரபு]]  - சிவாஜி
ஷாம்லி  -  அஞ்சலி
மனிஷா ஸ்ரீ  - அஞ்சலியின் தோழி
ஜி. மாரிமுத்து  -  அஞ்சலியின் தந்தை
இராசேந்திரன் - சி.பி.ஐ அதிகாரி
விடிவி கணேஷ் - பாதுகாவல் அலுவலர்
யோகி பாபு  -  ரமேஷ்
ரோபோ சங்கர்  -  சுரேஷ்
ஆன்டிரன்னே நூரிகாட்  -  வெளிநாட்டுப் பெண்
மகாநதி சங்கர்  - சிறைக் கைதி
ஜான் விஜய்
மன்சூர் அலி கான்
ரியோ ராஜ்
காவ்யாஜா  - சொப்பன சுந்தரி (பாடலுக்கு நடனம்)

தயாரிப்பு
தகராறு படத்தை இயக்கிய கணேஷ் வினாயக்கை வைத்து விக்ரம் பிரபு நடிக்க இத்திரைப்படத்தை தயாரிக்க இருப்பதாக 2015 ஜுலையில் தயாரிப்பாளர் நந்தகோபால் அறிவித்தார். 2009 ஆம் ஆண்டு திரைப்படங்களில் ஒரு சிறிய வெற்றிக்குப் பின்னர் ஓய்வு பெற்றிருந்த முன்னாள் குழந்தை நடிகை ஷாம்லி இதில் மீண்டும் நடித்தார்.. இராசேந்திரன், ஜான் விஜய் மற்றும் ரோபோ சங்கர் போன்ற நடிகர்கள் அடங்கிய இப்படக்ககுழு புதுச்சேரியில் 2015 செப்டம்பரில் தனது முதற்கட்டப் படப்பிடிப்பபை நடத்தியது. நடன இயக்குநர் தினேஷ் இயக்கிய ஒரு பாடல் அந்த மாதத்தின் பிற்பகுதியில், நகரின் கடற்கரையில் படம்பிடிக்கப்பட்டது. விக்ரம் பிரபுவின் பாத்திரம் மற்றும் குழந்தைக்கு இடையிலான உறவு குறித்து கவனம் செலுத்தும் என தயாரிப்பாளர்கள் வெளிப்படையாக தெரிவித்தனர். 2015 நவம்பர் இரண்டாவது வாரத்திலிருந்து சென்னையில் படத்தின் இரண்டாவது கட்டம் படமாக்கப்பட்டது.

இசை

இசையமைப்பாளர் டி. இமான் இப்ப்டதிற்கு இசையமைத்திருந்தார். இதில் தீம் இசை உட்பட இந்த படத்தில் மொத்தமாக 6 பாடல்கள் உள்ளன.

மேற்கோள்கள்

வெளி இணைப்புகள்
 

2016 தமிழ்த் திரைப்படங்கள்
இந்தியத் தமிழ்த் திரைப்படங்கள்
விக்ரம் பிரபு நடித்த திரைப்படங்கள்
டி. இமான் இசையமைத்த தமிழ்த் திரைப்படங்கள்
யோகி பாபு நடித்த திரைப்படங்கள்
மன்சூர் அலி கான் நடித்த திரைப்படங்கள்
கட்டப்பாவ காணோம்

கட்டப்பாவ காணோம் (Kattappava Kanom) 2017 ஆம் ஆண்டு வெளிவந்த இந்தியத் தமிழ் நகைச்சுவைத் திரைப்படமாகும். மணி செயோன் இப்படத்தை எழுதி இயக்கி இருந்தார். சிபிராஜ், ஐஸ்வர்யா ராஜேஷ், காளி வெங்கட், யோகி பாபு, மைம் கோபி, லிவிங்ஸ்டன் மற்றும் பலர் நடித்திருந்தனர். விண்டுசைம்ஸ் மீடியா என்டர்டைன்மெண்ஸ் தயாரிப்பில், சந்தோஷ் தயாநிதி இசையில் 17 மார்ச் 2017 ஆம் தேதி வெளியானது.

நடிகர்கள் 
சிபி, ஐஸ்வர்யா ராஜேஷ், காளி வெங்கட், யோகி பாபு, மைம் கோபி, லிவிங்ஸ்டன், திருமுருகன், நலன் குமாரசாமி, சித்ரா லக்ஷ்மணன், தமிழ்ச்செல்வி, திண்டுக்கல் சரவணான், ஜெயக்குமார், டி. ரவி, மிமிகிரி சேது, சாந்தினி தமிழரசன்.

கதைச்சுருக்கம் 
ரவுடி வஞ்சரம் (மைம் கோபி) கட்டப்பா என்ற பெயர் கொண்ட மீன் ஒன்றை வளர்த்து வருகிறான். அந்த மீன் அவனுக்கு அதிர்ஷ்டத்தை தருவதாக நம்பினான். ஓர் இரவில், அந்த மீன் திருடப்பட்டு, பல நிகழ்வுகளைத் தாண்டி பாண்டியனின் (சிபி) வீட்டை அடைந்தது. பல தொழில்களில் பாண்டியன் தோல்வி அடைந்திருந்ததால், அவன் ஒரு துரதிஷ்டம் என்று அவனது தந்தை கருதினார். இந்த நிலையில், மீனாவை (ஐஸ்வர்யா ராஜேஷ்) காதல் செய்து, திருமணமும் செய்கிறான் பாண்டியன். புது வீட்டில் குடி போகும் அந்த ஜோடிக்கு கயல் என்ற சிறுமியுடன் நட்பு ஏற்படுகிறது. தாயை இழந்த சிறுமி கயலின் ஆசைகளை நிறைவேற்ற பாண்டியன் விரும்புகிறான். கட்டப்பா மீன் உண்மையில் அதிர்ஷ்டத்தை தரும் மீன் என்று பாண்டியனும், மீனாவும் கண்டு பிடிக்கிறார்கள். கட்டப்பாவை தேடி அலைகிறான் வஞ்சரம். பின்னர், கட்டப்பாவை யார் வைத்துக் கொண்டனர்? என்பது தான் மீதிக் கதையாகும்.

ஒலிப்பதிவு 
உமா தேவி, முத்தமிழ் ஆகியோரின் பாடல் வரிகளுக்கு சந்தோஷ் தயாநிதி இசை அமைத்திருந்தார். 3 பாடல்களை கொண்ட ஒலித்தொகுப்பு 21 அக்டோபர் 2016 அன்று வெளியானது.

வரவேற்பு 
17 மார்ச் 2017 அன்று வெளியான இந்தத் திரைப்படம் பெரும்பாலும் எதிர்மறையான விமர்சனங்களைப் பெற்றது.

மேற்கோள்கள்

வெளி-இணைப்புகள் 
 https://www.imdb.com/title/tt6656784/

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
நகைச்சுவைத் தமிழ்த் திரைப்படங்கள்
அறிமுக இயக்குநர் திரைப்படங்கள்
ஐஸ்வர்யா ராஜேஷ் நடித்த திரைப்படங்கள்
யோகி பாபு நடித்த திரைப்படங்கள்
சிபிராஜ் நடித்த திரைப்படங்கள்
லிவிங்ஸ்டன் நடித்த திரைப்படங்கள்
பாணாசூரன்

பாணாசூரன் (Bana or Banasura),  பாகவத புராணம் கூறும் ஒரு கதை மாந்தர் ஆவார்.
வாமன அவதாரத்தின் போது, வாமனரால் பாதளத்திற்கு தள்ளப்பட்ட அசுரரான மகாபலி சக்கரவர்த்தியின் மகன் பாணாசூரன் ஆவான். பாணாசூரன் ஆயிரம் கைகள் கொண்டவன். எவரால் கொல்லப்படாத சிரஞ்சீவி வரம் பெற்றவர்.  பாணாசூரன், கிருஷ்ணாவதராத்தின் போது, கிருஷ்ணரால் வெல்லப்பட்டவர்.  பானாசூரன் பண்டைய பரத கண்டத்தின் தற்கால மத்திய அசாம் பகுதிகளை,  சோனிதபுரத்தை தலைமையிடமாகக் கொண்டு ஆண்டவர். புராணங்களில் பாணாசூரன் அசுர குல மன்னராக கூறுகிறது. இவரது மகள் உஷா, கிருஷ்ணரின் பேரன் அனிருத்தனை கனவில் கண்டு, நேரில் மணந்தவர்.

கதை 

பாணாசூரன், அசுரரான மகாபலி சக்கரவர்த்தியின் மகன் ஆவார். பெரும் வல்லமையும், சிவபக்தரான பாணாசூரன், தேவதச்சனான விஸ்வகர்மாவால் நிறுவப்பட்ட சிவபெருமானின் ரசலிங்கத்தை வழிபாடு செய்வர். தேவர்களையும் ஆட்டுவிக்கும் வலுமிக்க இந்த அசுர மன்னர் பெரும்  இராச்சியத்தை ஆண்டவர். சிவ தாண்டவத்தின் போது,  தனது ஆயிரம் கைகளால் மிருதங்கத்தை இசைத்து வரம் பெற்றவர். இவர் சிவ கணங்களில் ஒருவரானர்.

பாணாசூரனின் மகள் உஷா ஆவார். உஷா தன் கனவில் தோன்றிய கிருஷ்ணரின் அழகிய பேரனான  அனிருத்திரனை, மாயமந்திரத்தால், துவாரகையிலிருந்து, தன் ஊருக்கு வரவழைத்துக் கொள்கிறாள்.  தன் பேரனை காணாத கிருஷ்ணர், பின்னர் நடந்தவற்றை அறிந்து, பானாசூரனிடம் தன் பேரனை விடுவிக்கக் கோரினார். அதனை மறுத்த பானாசூரனிடம் போரிட்டு,  அவனது ஆயிரம் கைகளில் இரண்டைத் தவிர மற்றவைகளை கிருஷ்ணர் வெட்டி விடுகிறார்.  சிவபெருமான் வேண்டுதலால்,  பானாசூரனை கிருஷ்ணர் மன்னித்து விடுகிறார். பின்னர் பானாசூரனின் மகள் உஷா - அனிருத்தன் திருமணம் நடைபெறுகிறது.

இதனையும் காண்க
 உஷா
 அனிருத்தன்

மேற்கோள்கள்

உசாத்துணை
Dictionary of Hindu Lore and Legend () by Anna Dhallapiccola
 Acharya Chandra Shekhar Shastri: Puranon ki Anmol Kahanian, 2006 

பாகவத புராண மாந்தர்
அசுரர்
மிஹ்ராப்

மிஹ்ராப் (Mihrab) அல்லது திசை மாடங்கள் என்பது கிப்லாவைக் குறிப்பதற்காக பள்ளிவாசல் சுவரில் கட்டப்பட்டிருக்கும் ஒரு அமைப்பாகும். இது முஸ்லிம்கள் தொழும் திசையான மக்காவிலுள்ள கஃபாவை நோக்கியதாக அமைந்திருக்கும்.  

மிஹ்ராப் என்பதை மிம்பர் உடன் குழப்பிக்கொள்ள வேண்டாம். மிம்பரானது இமாம் (தொழுகை நடத்துபவர்) பிரசங்கம் செய்வதற்காக கட்டப்பட்டிருக்கும். மிஹ்ராப் மிம்பருக்கு இடது பக்கத்தில் அமைந்திருக்கும்.

படங்கள்

மேற்கோள்கள் 

இசுலாமியக் கட்டிடக்கலை
கட்டிடக்கலைக் கூறுகள்
நம்மின பந்து (1960 தெலுங்குத் திரைப்படம்)

நம்மின பந்து (Nammina Bantu) அதுர்த்தி சுப்பாராவ் இயக்கத்தில், 1960 ஆண்டு வெளிவந்த இந்தியத் தெலுங்குத் திரைப்படமாகும். அக்கினேனி நாகேஸ்வர ராவ், சாவித்ரி மற்றும் பலர் நடித்துள்ளனர். யர்லகட்ட வெங்கண்ணா சௌத்திரி தயாரிப்பில், எஸ். ராஜேஸ்வர ராவ் மற்றும் மாஸ்டர் வேணு இசை அமைப்பில், 7 ஜனவரி 1960 ஆம் தேதி வெளிவந்தது. இப்படம் தமிழில் பாட்டாளியின் வெற்றி என்ற பெயரில் மறுஆக்கம் செய்யப்பட்டது. சிறந்த தெலுங்கு படத்திற்கான தேசிய விருதை இப்படம் பெற்றது குறிப்பிடத்தக்கது.

நடிகர்கள் 
அக்கினேனி நாகேஸ்வர ராவ், சாவித்ரி, எஸ். வி. ரங்கா ராவ், கும்மடி, ரேலங்கி, சடலவட, ஹேமலதா, கிரிஜா, இ. வி. சரோஜா.

கதைச்சுருக்கம் 
எஜமானர் புஜங்கராவ் (கும்மடி), மாந்தோப்பில் நன்கு சாகுபடி செய்தால் விளைநிலம் தருவதாக வாக்களித்து சந்திரைய்யாவை (எஸ்.வி.ரங்காராவ்) வேலைக்கு அமர்த்துகிறார். வேலை முடிந்த உடன், விளைநிலத்திற்கு பதிலாக தரிசு நிலம் ஒன்றை தருகிறார் புஜங்கராவ். மாட்டுவண்டி போட்டியில், புஜங்கராவ்வின் மாடுகளை ஒட்டிய பிரசாத்தை (அக்கினேனி நாகேஸ்வர ராவ்) வெல்கிறாள்  சந்திரைய்யாவின் மகள் லட்சுமி (சாவித்ரி). அந்த போட்டியில் வென்ற பணத்தை வைத்து கிணறு வெட்டுகிறார்கள். அது பிடிக்காத புஜங்கராவ், போட்டியில் வென்ற இரு மாடுகளுக்கும் (ராமுடு மற்றும் லட்சுமணடு) நஞ்சு வைக்க பிரசாத்தை ஏவுகிறார். நஞ்சு வைக்கும் வேலையை செய்ய மறுத்து, சந்திரைய்யாவுடன் இணைந்து, தரிசு நிலத்தில் உதவுகிறான் பிரசாத். புஜங்கராவ்வின் மகளும் உறவினர்களும் சந்திரைய்யாவிற்கு துணையாக நின்றனர். ஆனாலும் சந்திரைய்யாவை வீழ்த்த பல திட்டங்கள் வகுத்தார் புஜங்கராவ். இறுதியில், புஜங்கராவ்விற்கு வெற்றி கிட்டியதா என்பதே மீதிக் கதையாகும்.

ஒலிப்பதிவு 
எஸ். ராஜேஸ்வர ராவ் மற்றும் மாஸ்டர் வேணு இசை அமைத்தனர். கோசராஜு பாடல் வரிகளை எழுதினார்.

விருதுகள் 
 1959: சிறந்த தெலுங்கு படத்திற்கான குடியரசு தலைவரின் வெள்ளிப் பதக்கம்.

மேற்கோள்கள்

வெளி-இணைப்புகள் 
 https://www.imdb.com/title/tt0261095/
 https://www.youtube.com/watch?v=xmuW3GIsn2A

1960 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
சாக்‌ஷி தன்வர்

சாக்‌ஷி தன்வர் (Sakshi Tanwar) 1973 ஜனவர் 12 அன்று பிறந்த ஒரு நடிகர், தொலைக்காட்சி நிகழ்ச்சி வழங்குநர் ஆவார். இவர் "கஹானி கர் கர் கி" மற்றும் "பேட் அச்சே லக்தே ஹெயின்" போன்ற (2016), தொலைக்காட்சி நெடுந்தொடர்களில் நடித்ததன் மூலம் அறியப்படுகிறார். அவர் ஆமீர் கானுடன் தங்கல் என்ற திரைப்படத்தில் நடித்துள்ளார்.

இளமை வாழ்க்கை
இந்தியாவிலுள்ள ராஜஸ்தான் மாநிலம் அல்வாரைச் சேர்ந்த நடுத்தர குடும்பத்தில் தன்வர் 1793 ஜனவரி 12 அன்று பிறந்துள்ளார். இவரது தந்தை ராஜேன்ந்திர சிங் தன்வர் ஓய்வு பெற்ற சிபிஐ அலுவலர் ஆவார். புது தில்லியில் உள்ள லேடி ஸ்ரீராம் கல்லூரியில் பட்டம் பெறுவதற்கு முன்னர், பல கேந்திரிய வித்யாலயா பள்ளிகளில் பயின்றுள்ளார். பள்ளிப் படிப்பை முடித்த பின்னர் , அவர் ஒரு ஐந்து நட்சத்திர விடுதிகளில் விற்பனையாளராகப் பணியாற்றினார். கல்லூரியில், அவர் நாடகத் துறையின் செயலாளர் மற்றும் தலைவர் ஆவார். பட்டப்படிப்புக்குப் பிறகு, நிர்வாக சேவைகள் மற்றும் வெகுஜன தகவல்தொடர்புகளுக்கான நுழைவு தேர்வுகளுக்குத் தயாராக இருந்தபோது, அவர் 1998 ஆம் ஆண்டில் தேசிய ஒளிபரப்பாளரான தூர்தர்ஷனின்  திரைப்பட பாடல்களை அடிப்படையாகக் கொண்ட "ஆல்பெலா சூர் மேலா" என்ற ஒரு  நிகழ்ச்சிக்கான குரல் சோதனையில் தேர்ந்தடுக்கப் பட்டார். பின்னர் , அவர் நிகழ்ச்சி வழங்குபவராக தேர்ந்தெடுக்கப்பட்டார்.

தொழில்

1998இல் "ஆல்பெலா சூர் மேலா" என்ற தொலைக்காட்சி நிகழ்ச்சியில் அறிமுகமான பிறகு, "கஹானி கர் கர் கி" என்ற தொலைகாட்சித் தொடரில் பார்வதி அகர்வாலின் பாத்திரத்தில் நடித்ததற்காக தன்வர் புகழ் பெற்றார். 2011 மற்றும் 2014 ஆம் ஆண்டுகளுக்குப் பிறகு, அவர் ராஜ் கபூர் மற்றும் ப்ரியா கபூர் உடன் "படே அச்சே லாகே ஹெயின்" என்ற படத்தில் நடித்தார்.

டிசம்பர் 2012 ல், அவர் "கோன் பனேகா குரோர்பதி" என்ற நிகழ்ச்சியில் தோற்றமளித்தார். 2016இல் சமூக முரண்பாடுகளுக்கு எதிராக உலக தரம் வாய்ந்த மல்யுத்த வீரர்களாக்க தனது மகள்களைப் பயிற்றுவிக்கும் முன்னாள் மல்யுத்த வீரர் மகாவீர் சிங் போகாட் (ஆமிர் கான் நடிக்க, தன்வர் அவரது மனைவி தயா கவுர் என்ற வேடத்தில் நடித்துள்ளார், சாக்‌ஷி தன்வர் "டையோகர் கி தாலி"யின் நிகழ்ச்சியில் வருகிறார். இது 2018 பிப்ரவரி 26 ஆம் தேதி அன்று "எபிக்" சேனலில் ஒளிபரப்பப்பட்டது .

சொந்த வாழ்க்கை
2018இல், சாக்‌ஷி  தித்யா தன்வர் என்ற ஒன்பது மாதக் குழந்தையை தத்து எடுத்துக் கொண்டுள்ளார்.

மரியாதைகள்
2013இல் அவர் இந்தியா டுடே தொலைக்காட்சியின் மிகவும் பிரபலமான திரைக்கதை ஜோடி விருது பெற்றார். 
ஏப்ரல் 2013இல் , ஆர்மேக்ஸ் மீடியா நடத்திய ஒரு கணக்கெடுப்பில், தன்வர் சிறந்த 5 நம்பகமான பிரபலங்களில் ஒருவராக இடம் பெற்றார்.

குறிப்புகள்

வெளி இணைப்புகள்

 

வாழும் நபர்கள்
1973 பிறப்புகள்
இந்திய தொலைக்காட்சி நடிகைகள்
இந்தியத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
கரிஷ்மா தன்னா

கரிஷ்மா தன்னா (Karishma Tanna) 1983 டிசம்பர் 21 அன்று பிறந்த ஒரு இந்திய திரைப்பட நடிகை, தொலைக்காட்சி நடிகை மற்றும் விளம்பர நடிகர் ஆவார். "குயின்கி சாஸ் பி கபி பாகு தி" , "நாகர்ஜுனா - ஏக் யோதா" மற்றும் "கயமத் கி ராத்" ஆகியவற்றில் நடித்ததற்காக நன்கு அறியப்பட்டவர், 2014 இல் "பிக் பாஸ்" நிகழ்ச்சியின் போட்டியாளராக கலந்து கொண்டு அதில் இரண்டாமிடத்திலும் வந்துள்ளார். மேலும், "சாரா நாச்கே டிக்கா" (2008), "நாக் பாலியே" (2015)  மற்றும் "ஜாலக் டிக்லா ஜா" போன்ற  நிகழ்ச்சிகளிலும் கலந்துகொண்டுள்ளார்.

இவரது பாலிவுட் அறிமுகமான "கிராண்ட் மஸ்தி"க்கு பிறகு, டினா & லோலோ படத்தில் நடித்துள்ளார். அத்துடன் சஞ்சய் தத்தின் வாழ்க்கைத் திரைப்படமான' "சஞ்சூ", என்பதில் ரன்பீர் கபூருக்கு இணையாக நடித்துள்ளார். கலர் தொலைக்காட்சியில் ஒளிபரப்பாகிய ஏக்தா கபூரின் நாகினி 3 தொடரில்"நாகின் ரூகி" என்ற வேடத்தில் நடித்துள்ளார். ஸ்டார் பிளஸ்ஸில் ஒளிபரப்பான "கயாமத் கி ராத்" என்ற தொடரில் கௌரி / வைதேகி என்ற முன்னணி வேடங்களில் நடித்துள்ளார்.

சொந்த வாழ்க்கை
தன்னா குஜராத்திய குடும்பத்தில் பிறந்து வளர்ந்துள்ளார். இவரது தாயாருடன் வாழ்கிறார் இவரது தந்தை அக்டோபர் 2012 இல் இறந்தார் 2014 ஆம் ஆண்டில் நடிகர் உபேன் படேலை தன்னா "பிக் பாஸ்" வீட்டிற்குள் சந்தித்தார், பின்னர் அவர்களுக்குத் திருமணம் நிச்சயிக்கப்பட்டது. பிறகு, 2016 ல், அவர்கள் பிரிந்தனர்.

தொழில்

தொலைக்காட்சி (2000 முதல் தற்போது வரை) 

பாலாஜி டெலிபிலிம்ஸாரின் நெடுந்தொடரான "குயின்கி சாஸ் பி கபி பாகு தி" என்ற நிகழ்ச்சியின் மூலம் தனது நடிப்புத் தொழிலை துவங்கினார். அத்தொடரில் (ஜூலை 2000 முதல் 2008 நவம்பர் வரை), இவர் இந்து என்ற கதாபாத்திரத்தில் நடித்தார். பாலாஜி டெலிபிலிம்ஸ் நாடக தயாரிப்பான " கஹி டூ மிலேங்கே" (நவம்பர் 2002 -2003 என்ற தொடரிலும் நடித்துள்ளார்.. "கோய் தில் மெயின் கே" (டிசம்பர் 2003 - பிப்ரவரி 2005) என்ற தொலைக்காட்சித் தொடரில் கிருத்திகா என்ற வேடத்தில்  நடித்தார்.

2010 ஆம் ஆண்டு ஜூலை மாதம் ஒளிபரப்பப்பட்ட ஒரு மாயாஜால தொலைக்காட்சி நிகழ்ச்சியான "இந்தியாவின் மேஜிக் ஸ்டார்" என்பதில் பங்கேற்றார். "பால் வீர்" என்ற குழந்தைகளுக்கான தொலைக்காட்சி நிகழ்ச்சியில் "ராணி பாரி" என்ற பாத்திரத்தில் தோன்றியுள்ளார். செப்டம்பர் 2014 இல் "கலர்" தொலைக்காட்சி நடத்திய பிரபலமான சர்ச்சைக்குரிய "பிக்பாஸ் 8 " நிகழ்ச்சியில் பிரபலமான போட்டியாளராகத் திகழ்ந்த தன்னா, அந்த வீட்டில் 4 மாதங்கள் கழித்து ஒரு இறுதிப் போட்டியாளராகவும் , இரண்டாவது இடத்திலும் வந்தார்.

படங்களில் அறிமுகம் (2005 முதல் தற்போது வரை) 
தன்னா "தோஸ்தி: பிரன்ட்ஸ் பாரெவெர்" என்ற பாலிவுட் படத்தில் "நந்தினி தப்பார் "என்ற பாத்திரத்தில் டிசம்பர் 2005இல் அறிமுகமானார். கன்னடத் திரையுலகில் "ஐ ஆம் சாரி மாத் பன்னி பிரீத்சோனா" என்ற படத்தின் மூலம் "சேத்தனா" பெயர் கொண்ட வேடத்தில் அறிமுகமானார். இப்படம் ஜூன் 2011இல் வெளிவந்தது. செப்டம்பர் 2013 இல், "கிராண்ட் மஸ்தி" என்ற ஒரு பாலிவுட் பாலியல் நகைச்சுவைத் திரைப்படத்தில் நடித்துள்ளார்.. இது 2004இல் வெளிவந்த "மஸ்தி" படத்தின் தொடர்ச்சியாகும். மேலும், "ஸ்டேபிரீ", "லைப்பாய்" (சோப்) மற்றும் "நிர்மா" உட்பட பல தொலைக்காட்சி விளம்பரங்களில் தன்னா நடித்துள்ளார்.

குறிப்புகள்

வெளி இணைப்புகள் 

 
   
 
 

வாழும் நபர்கள்
1983 பிறப்புகள்
கன்னடத் திரைப்பட நடிகைகள்
இந்திய தொலைக்காட்சி நடிகைகள்
பிரீத்தி ஜங்யானி

பிரீத்தி ஜங்யானி (Preeti Jhangiani) 1980 ஆகஸ்ட் 18 இல் பிறந்த விளம்பர நடிகை மற்றும் திரைப்பட நடிகை ஆவார். அவர்  "மொஹப்படின்" (2000) மற்றும் "ஆவரா பாகல் தீவானா" (2002) போன்ற படங்களில் தோன்றியதற்காக அறியப்படுகிறார்.

சுயசரிதை 
பிரீத்தி ஜங்யானி மும்பை சிந்தி குடும்பத்தைச் சேர்ந்தவர் ஆவார்.. இவர் முதலில் ராஜ்ஸ்ரீ புரொடக்சன்ஸ் வெளியிட்ட "யே ஹே பிரேம்" என்ற இசைத் தொகுப்பில் நடிகர் அப்பாஸுடன் நடித்தார், இதில் கோலா கரடியின் உருவம் பயன்படுத்தப்பட்டது மிகப் பெரிய வரவேற்பைப் பெற்றது. அதன் பிறகு, இவர் நிர்மா சந்தன சோப் விளம்பரங்கள் மற்றும் பல்வேறு விளம்பரங்களிலும் தோன்றினார்.

இவரது முதல் மலையாளத் திரைப்படம் நடிகர் குஞ்சாக்கொ போபனுடன் "மழவில்லு" என்ற திரைப்படத்தின் மூலம் அமைந்தது. மேலும் நடிகர் பவண் கல்யானுடன் "தம்முடு" மற்றும் நடிகர் பாலகிருஷ்ணாவுடன் "நரசிம்மநாயுடு" போன்ற இரு தெலுங்கு மொழிப் திரைப்படங்களிலும் நடித்துள்ளார். "மொஹப்படின்" (2000) என்ற பாலிவுட் திரைப்படத்தின் மூலம் இந்தித் திரையுலகில் அறிமுகமானார். இவரது அடுத்த இந்திப் படம் "ஆவரா பாகல் தீவானா" (2002) ஒரு நகைச்சுவைப் படமாகும். "சஜ்னா வே சஜ்னா" மற்றும் "பிக்கர் பாய் சென்டிமென்டல்" போன்ற பஞ்சாபித் திரைப்படங்களிலும் நடித்துள்ளார்.
அவரது சமீபத்திய வெளியீடான ராஜஸ்தானி திரைப்படம் "டவ்டோ தி சன்லைட்"டிற்காக ராஜஸ்தான் சர்வதேச திரைப்பட விழாவில் இவருக்கு சிறந்த நடிகை விருது கிடைத்தது. மற்றும் ராஜஸ்தான் திரைப்பட விழாவில் சிறந்த நடிகைக்கான சிறப்பு ஜூரி விருதை வென்றது, திரைப்படம் மிகப் பெரிய வெற்றி பெற்றது. சமீபத்தில் அவர் தி புஷ்கர் லாட்ஜில் தோன்றினார். இவர் தனது திருமணம் மற்றும் தாய்மைக்குப் பிறகு திரைப்படத் துறைக்கு மீண்டும் வருவதாக ப்ரீத்தி 2012 ல் குறிப்பிட்டார்.

சொந்த வாழ்க்கை
இவர் கோபிந்த் ஜங்யானி மற்றும் மேன்கா ஜங்யானி ஆகிய இருவருக்கும் மகளாவார். 2008 மார்ச் மாதம் 23 ஆம் தேதி நடிகர் பர்வீன் தபாஸை திருமணம் செய்து கொண்டார். இவருக்கு 2011 ஏப்ரல் 11 அன்று ஜெய்வீர் என்ற முதல் மகன் பிறந்தான், பின்னர் , 2016 செப்டம்பர் 27 அன்று தேவ் என்ற இரண்டாவது மகன் பிறந்தான். மும்பையில் உள்ள பாந்த்ராவில் அவரது குடும்பத்தினர் வசிக்கின்றனர்.

குறிப்புகள்

வெளி இணைப்புகள்

 

வாழும் நபர்கள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
மலையாளத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
1980 பிறப்புகள்
நெஞ்சிருக்கும் வரை (2006 திரைப்படம்)

நெஞ்சிருக்கும் வரை (Nenjirukkum Varai) என்பது 2006 இல் வெளிவந்த தமிழ் திரைப்படம் ஆகும். இதனை எஸ். ஏ. சந்திரசேகர் இயக்கியுள்ளார். இத்திரைப்படத்தில் நரேன் மற்றும் புதுமுகம் பூனம் கவுர் ஆகியோர் முக்கிய வேடங்களில் நடித்தனர். சிறீகாந்து தேவா இசையமைத்திருந்தார்.

நடிகர்கள் 

 நரேன் - கணேஷ்
 பூனம் கவுர் - புவனா
 மகாதேவன்
 தலைவாசல் விஜய் - கணேஷ் தந்தை
 கலைராணி - கணேஷ் தாய்
 சஞ்சீவ் 
 நாசர்
 லிவிங்ஸ்டன் - காந்தி
 சிறீமன்
 சுப்பாராஜூ
 சார்லி
 ஆர்த்தி
 கஞ்சா கறுப்பு
 ரேகா வேதவியாஸ் (சிறப்புத் தோற்றம்)
 சீமா (சிறப்புத் தோற்றம்)

மேற்கோள்கள் 

2006 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிறீகாந்து தேவா இசையமைத்த திரைப்படங்கள்
எஸ். ஏ. சந்திரசேகர் இயக்கிய திரைப்படங்கள்
தலைவாசல் விஜய் நடித்த திரைப்படங்கள்
நாசர் நடித்த தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
சார்லி நடித்த திரைப்படங்கள்
திருமணம் (2019 திரைப்படம்)

திருமணம் சில திருந்தங்களுடன்  (சுருக்கமாக திருமணம் எனவும் குறிக்கப்படுகிறது) (Thirumanam Sila Thiruthangaludan also simply known as Thirumanam) என்பது 2019 ஆண்டைய இந்திய தமிழ் குடும்ப காதல் நாடகத் திரைப்படமாகும். இப்படத்தை சேரன் எழுதி இயக்கி, முக்கிய பாத்திரத்தை ஏற்று நடித்துள்ளார். இப்படத்தின் முதன்மைப் பாத்திரங்களை உமாபதி ராமையா, காவியா சுரேஷ், சேரன் தம்பி ராமையா, எம். எசு. பாசுகர், சுகன்யா , மனோபாலா ஆகியோர் ஏற்று நடித்துள்ளனர். இப்படமானது பிரேம்நாத் சிதம்பரத்தின் தயாரிப்பு நிறுவனமான பிரனிஷ் இண்டர் நேசனல் மூலமாக தயாரித்துள்ளது. படத்துக்கு சித்தார்த் விபின் இசையமைத்துள்ளார். ஒளிப்பதிவை ராஜேஷ் யாதவ் மேற்கொண்டுள்ளார்.

நடிகர்கள் 

 உமாபதி ராமையா மகேசாக
 காவியா சுரேஷ் ஆதிராவாக
 தம்பி ராமையா குமரகுருவாக
 சேரன் அறிவுடைநம்பியாக 
 சுகன்யா  மனோண்மணியாக
 ஜெயப்பிரகாசு விஜயகுமாராக
 மனோபாலா நரசிம்மாச்சாரியாக
 பாலா சரவணன்  சரவணனாக
 எம். எசு. பாசுகர் அருணாச்சலமாக
 அனுபமா குமார்
 ஆதிரா பாண்டிலட்சுமி வடிவாம்பாளாக
 வெங்கட் ரங்கநாதன்

தயாரிப்பு 
இந்தப் படத்திற்கான அதிகாரப்பூர்வ அறிவிப்பானது இயக்குநர் சேரனால் 2018 ஆம் ஆண்டில் மணியார் குடும்பம் படத்தின் இசை வெளியீட்டு விழாவில் வெளியிடப்பட்டது. இயக்குநர், நடிகர் தம்பி ராமையாவின் மகனான உமாபதி ராமையாவை இப்படத்தில் நடிக்கவைப்பதாக தனது திட்டத்தையும் சேரன் வெளியிட்டார்.  ஜேகே எனும் நண்பனின் வாழ்க்கை (2015) படத்தை இயக்கியதற்குப் பின்னர் நான்கு ஆண்டுகள் இடைவெளிக்குப் பிறகு சேரனின் இயக்கத்தில் இப்படம் வெளிவந்துள்ளது. இப்படத்தின் பெயரான திருமணம் என்பதுடன் அடிச்சேர்க்கையாக சில திருத்தங்களுடன் என்ற சொல் இணைக்கப்பட்டுள்ளது. இது இளங் காதலர்களுக்கான திருமண ஏற்பாட்டில் திருமணத்திற்கு பணத்தை சிக்கனமாக செலவழிப்பது தொடர்பாக ஏற்படக்கூடிய மன வருத்தத்தால் திருமணத்தில் ஏற்படும் சிக்கலைக் குறிப்பதாக உள்ளது.

இசை 
இப்படத்துக்கான இசையமைப்பை சித்தார்த் விபின் மேற்கொண்டுள்ளா்.

 ஆசைய சொல்ல - ஜகதீஷ், பிரியங்கா நாராயணன்
 இறைவா நிய்யே - சரண்யா சீனிவாஸ்
 எத்தனைக் கனவு - அபர்ணா, ஜகதீஷ், சுவாகதா
 வராமலே - ஜகதீஷ்

வணிகம் 
இந்த படத்தின் அதிகாரப்பூர்வ டீசர் 2018 திசம்பர் 12, அன்று வெளியானது. மேலும் அதாகாரப்பூர்வ முன்னோட்டமானது 2018 சனவரி 26 அன்று வெளியானது. படத்தின் தலைப்பையும், சுவரொட்டியையும் 2018 திசம்பர் 12 அன்று நடிகர் விஜய் சேதுபதி வெளியிட்டார்.

வெளியீடு மற்றும் வரவேற்பு 
திருமணம் படத்துக்கு தணிக்கை வாரியத்தால் "U" சான்று வழங்கப்பட்டது.

மேற்கோள்கள் 

இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
2019 தமிழ்த் திரைப்படங்கள்
சேரன் இயக்கிய திரைப்படங்கள்
மனோபாலா நடித்த திரைப்படங்கள்
தம்பி ராமையா நடித்த திரைப்படங்கள்
சுகன்யா நடித்த திரைப்படங்கள்
எம். எசு. பாசுகர் நடித்த திரைப்படங்கள்
சிம்ம கர்ஜனை

சிம்ம கர்ஜனை (கன்னடம்: ಸಿಂಹ ಘರ್ಜನೆ; English: Roar of the lion) என்பது 1983 இல் வெளிவந்த கன்னடத் திரைப்படம் ஆகும். இதனை எஸ். ஏ. சந்திரசேகர் இயக்கியுள்ளார். ஏ. ஆர். ராஜூ தயாரித்துள்ளார்.

விஷ்ணு வரதன், விஜயசாந்தி, கல்யாண் குமார் மற்றும் ஊர்வசி ஆகியோர் முக்கிய கதாபாத்திரங்களில் நடித்திருக்கின்றனர். செல்லபில்லா சத்யம் இசையமைத்துள்ளார்.

கதாப்பாத்திரம்

விஷ்ணுவர்தன்
விஜயசாந்தி
கல்யாண் குமார்
ஊர்வசி
 சாரதா
ஜெய் ஜெகதீஸ்
தினேஷ்
எம். எஸ். உமேஷ்
 சங்கர்
அனுராதா
 ஜெயலட்சுமி
லீலாவதி  கௌரவத்தை தோற்றம்
சுந்தர் கிருஷ்ணா யுஆர்எஷ் கௌரவத்தை தோற்றம்
 ராஜ் ஆனந்த் கௌரவத்தை தோற்றம்

ஆதாரங்களும் மேற்கோள்களும்

வெளி இணைப்புகள்
 

1983 கன்னடத்  திரைப்படங்கள்
எஸ். ஏ. சந்திரசேகர் இயக்கிய திரைப்படங்கள்
இந்தியக் கன்னடத் திரைப்படங்கள்
நீதியின் மறுபக்கம்

நீதியின் மறுபக்கம் (English: The other side of justice) என்பது 1985 தமிழ் அதிரடித் திரைப்படம் ஆகும். இதனை எஸ். ஏ. சந்திரசேகர் இயக்கியுள்ளார். ஷோபா சந்திரசேகர் தயாரித்துள்ளார். இத்திரைப்படத்தில் விஜயகாந்த், ராதிகா சரத்குமார், வடிவுக்கரசி மற்றும் வி. கே. ராமசாமி ஆகியோர் முக்கிய கதாபாத்திரங்களில் நடித்திருக்கின்றனர். இப்படத்திற்கு  இளையராஜா இசையமைத்துள்ளார்.

நடிகர்கள்
விஜயகாந்த்
ராதிகா சரத்குமார்
 அனுராதா
வடிவுக்கரசி
வி. கே. ராமசாமி
செந்தில்
ஒய். விஜயா
 செந்தாமரை
ராதாரவி
ஜெய்சங்கர்
வினு சக்ரவர்த்தி
மேஜர் சுந்தரராஜன்
எஸ். ஏ. சந்திரசேகர்

மேற்கோள்கள்

வெளி இணைப்புகள்
 

1985 திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
விஜயகாந்த் நடித்துள்ள திரைப்படங்கள்
ராதிகா நடித்த திரைப்படங்கள்
வி. கே. ராமசாமி நடித்த திரைப்படங்கள்
எஸ். ஏ. சந்திரசேகர் இயக்கிய திரைப்படங்கள்
வடிவுக்கரசி நடித்த தமிழ்த் திரைப்படங்கள்
செந்தில் நடித்த திரைப்படங்கள்
ராதாரவி நடித்த திரைப்படங்கள்
ஜெய்சங்கர் நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
மேஜர் சுந்தரராஜன் நடித்த திரைப்படங்கள்
எனக்கு நானே நீதிபதி

எனக்கு நானே நீதிபதி (English: I'm my own judge) என்பது 1986 தமிழ் அதிரடி திரைப்படம் ஆகும். இதனை  எஸ். ஏ. சந்திரசேகர் இயக்கியுள்ளார். இதனை விஜயகாந்த், ஜீவிதா, ஜெய்சங்கர் மற்றும் லட்சுமி ஆகியோர் முக்கிய கதாபாத்திரங்களில் நடித்திருக்கின்றனர். இப்படத்திற்கு இளையராஜா இசையமைத்துள்ளார்.

நடிகர்கள் 
விஜயகாந்த்
ஜீவிதா
ஜெய்சங்கர்
லட்சுமி
மேஜர் சுந்தரராஜன்
வினு சக்ரவர்த்தி
செந்தில்
அனுராதா

மேற்கோள்கள்

வெளி இணைப்புகள் 
 
 

1986 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜயகாந்த் நடித்துள்ள திரைப்படங்கள்
இளையராஜா இசையமைத்த திரைப்படங்கள்
ஜெய்சங்கர் நடித்த திரைப்படங்கள்
செந்தில் நடித்த திரைப்படங்கள்
எஸ். ஏ. சந்திரசேகர் இயக்கிய திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
லட்சுமி நடித்த திரைப்படங்கள்
மேஜர் சுந்தரராஜன் நடித்த திரைப்படங்கள்
ராஜதுரை (திரைப்படம்)

ராஜதுரை (Tamil: ராஜதுரை) என்பது 1993 தமிழ் அதிரடித் திரைப்படம் ஆகும். எஸ். ஏ. சந்திரசேகர் இதனை இயக்கியுள்ளார்.

இத்திரைப்படத்தில் விஜயகாந்த், ஜெயசுதா, சிவரஞ்சனி, சுந்தர்ராஜன் ஆகியோர் முக்கிய கதாபாத்திரங்களில் நடித்திருந்தனர். தேவா இப்படத்திற்கு இசையமைத்துள்ளார்.

நடிகர்கள் 

விஜயகாந்த் - இராஜதுரை, விஜய் குமார்
ஜெயசுதா - உமா
சிவரஞ்சனி - சூர்யா
ஆர். சுந்திரராஜன்
ஆனந்த் ராஜ் - மாயாண்டி
சிறீஹரி
தளபதி தினேஷ்
பானுபிரியா 
மேஜர் சுந்தரராஜன்

மேற்கோள்கள்

வெளி இணைப்புகள் 
 
 

1993 திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
விஜயகாந்த் நடித்துள்ள திரைப்படங்கள்
எஸ். ஏ. சந்திரசேகர் இயக்கிய திரைப்படங்கள்
மேஜர் சுந்தரராஜன் நடித்த திரைப்படங்கள்
ஆனந்த் ராஜ் நடித்த திரைப்படங்கள்
சிறீ கிருஷ்ணா ஆதித்யா கலை அறிவியல் கல்லூரி

சிறீ கிருஷ்ணா ஆதித்யா கலை அறிவியல் கல்லூரி (Sri Krishna Adithya College of Arts and Science) என்பது தமிழ்நாட்டில் கோயம்புத்தூர் மாவட்டத்தில் செயற்பட்டுவரும் தனியார் கலை அறிவியல் கல்லூரியாகும். இக்கல்லூரி பாரதியார் பல்கலைக்கழகத்தின் இணைவு பெற்றதாகும். இக்கல்லூரியானது 2015ஆம் ஆண்டில் சிறீ கிருஷ்ணா கல்வி அறக்கட்டளையால் தொடங்கப்பட்டது. இக்கல்லூரியில் 2019 ஆண்டு காலகட்டத்தில் 3,000க்கும் மேற்பட்ட மாணவர்கள் பயின்றுவருகின்றனர்.

பாடப்பிரிவுகள் 
இக்கல்லூரியில் 2019 ஆண்டு காலகட்டத்தில் பி. காம் உள்ளிட்ட வணிகவியல் சார்ந்த ஒன்பது பாடப்பிரவுகளும், கணினி அறிவியல் சார்ந்த நான்கு துறைகளும், இளநிலையில் உளவியல், ஆங்கில இலக்கியம், கணிதவியல் ஆகியப் பாடப்பிரிவுகள் இங்கு உள்ளன.

இதனையும் காண்க 
 கோயம்புத்தூர் மாவட்டத்திலுள்ள கல்வி நிலையங்கள்

மேற்கோள்கள்

வெளி இணைப்புகள் 
கல்லூரியின் இணையப் பக்கம் 

கோயம்புத்தூரிலுள்ள பல்கலைக்கழகங்களும் கல்லூரிகளும்‎
கோயம்புத்தூர் மாவட்டக் கலை மற்றும் அறிவியல் கல்லூரிகள்‎
நகரம் மறுபக்கம்

நகரம் மறுபக்கம் (Nagaram Marupakkam) என்பது 2010 ஆம் ஆண்டில் வெளிவந்த இந்தியத் தமிழ்-மொழி அதிரடித் திரைப்படம் ஆகும். இந்த திரைப்படத்தை சுந்தர் சி. இயக்கி, தயாரித்து மற்றும் கதாநாயகனாகவும் நடித்துள்ளார். இந்த படத்தை அவினி சினிமேக்ஸ் நிறுவனத்தின் கீழ் நடிகை குஷ்பூ தயாரிக்க, அனுயா பகவத், வடிவேலு, போஸ் வெங்கட், ஜார்ஜ் விஷ்ணு, சுலில் குமார், பொன்னம்பலம் மற்றும் விச்சு விசுவநாத் போன்ற பலர் நடித்துள்ளனர்.

இப்படம் நான்கு ஆண்டுகளுக்குப் பிறகு சுந்தர் சி.யின் இயக்கத்தில் 19 நவம்பர் 2010 அன்று வெளியானது, மற்றும் இது 1993 ஆம் ஆண்டு வெளியான அமெரிக்கத் திரைப்படமான 'கார்லிட்டோஸ் வே' என்ற படத்தை அடிப்படையாகக் கொண்டது. இந்த திரைப்படத்தின் நகைச்சுவை காட்சிகள் மற்றும் வடிவேலுவின் "ஸ்டைல் பாண்டி" என்ற நகைச்சுவை கதாபாத்திரத்தின் சித்தரிப்புக்காக மிகவும் பிரபலமானது.

கதைச்சுருக்கம் 
குற்றவாளி செல்வம் (சுந்தர் சி.) தண்டனை காலம் முடிய வெளியே வருகிறான். தவறுகளை தவிர்த்து நல்ல வாழ்வு வாழ வேண்டும் என்று முடிவு செய்கிறான். அந்நிலையில், ஹைதெராபாத்தில் அவனுக்கு வேலை ஒன்றுக் கிடைக்கிறது. அங்கே, நாட்டிய மங்கை பாரதியை சந்திக்கிறான். பின்னர், அவள் வசம் காதலும் கொள்கிறான். நல்லவனாக வாழ முயற்சித்தாலும், அவன் செய்த கடந்த கால தப்புகள் அவனை விடாமல் துரத்த துவங்கின. அவைகளிலிருந்து தப்பித்து சமாளித்து எவ்வாறு நல்லவனாக செல்வம் வாழ்ந்தான் என்பதே மீதிக் கதையாகும்.

நடிகர்கள் 
 சுந்தர் சி. - செல்வம்
 அனுயா பகவத் - பாரதி
 வடிவேலு - ஸ்டைல் பாண்டி
 போஸ் வெங்கட் - சக்கர பாண்டி
 ஜார்ஜ் விஷ்ணு - தாமு
 சுலில் குமார் - காசி
 பொன்னம்பலம் - 'தல வேட்டி' தங்கராசு
 விச்சு விசுவநாத் - 'கூடல் புடுங்கி' கோவிந்தன்
 பெசன்ட் ரவி - 'கால் வெட்டி' கருப்பையா
 விட்டல் ராவ் - அண்ணாச்சி
 சித்ரா ஷெனாய் - பாரதியின் அம்மாவும் அண்ணாச்சியின் இரண்டாவது மனைவியும்
 நளினி - அண்ணாச்சியின் முதல் மனைவி
 வி. எஸ். ராகவன் - சேத்
 ஆர். எஸ். சிவாஜி - டைரக்டர்
 கிரேன் மனோகர் - பாண்டியின் உதவியாளர்
 வாசு - - பாண்டியின் உதவியாளர்
 கௌதம் சுந்தர்ராஜன் - அண்ணாச்சியின் மகன் 
 என்னத்த கண்ணையா
 மனோ - நாயுடு
 ஜி. சீனிவாசன் - காதர் பாய்
 கௌதமி வேம்புநாதன் - வீட்டு உரிமையாளராக (மாமி)
 பாஸ்கி - இன்ஸ்பெக்டர் வெங்கடேசன்
 விகாஸ் ரிஷி - அன்வரர் 
 ஷோபனா
 கிருஷ்ணமூர்த்தி
 முத்துக்காளை
 பாவா லட்சுமணன் - பாண்டியின் உதவியாளராக 
 வேல்முருகன் - கரடி
 சக்திவேல் - ஐயர் 
 வெங்கல் ராவ் - லாரி டிரைவர் 
 மரியம் சகாரியா - குத்தாட்டப் பாடல்

ஒலிப்பதிவு 
இந்த திரைப்படத்தில் மொத்தம் 6 பாடல்கள் ஆகும், அணைத்து பாடல்களையும் எழுதியவர் வைரமுத்து ஆவார். தமன் என்பவர் இசையமைத்துள்ளார். பாடல்கள் யாவும் திங்க் மியூசிக் என்ற நிறுவனம் வாயிலாக வெளியானது.

வரவேற்பு 
சுந்தர்.சி பாணியிலிருந்து வேறுபட்ட திரைப்படமாக அமைந்ததாகவும், பலத் திருப்பங்களை கொண்ட விறுவிறுப்பான காட்சிகளை கொண்டதாகவும், அங்கும் இங்கும் சில தவறுகள் இருந்தாலும் அருமையாக திரைப்படமாக இருந்ததாகவும் விமர்சனம் செய்யப்பட்டன. Sify wrote "It is engrossing and moves like a thriller, with rapid twists and turns leading to a stunning climax".

மேற்கோள்கள்

வெளி இணைப்புகள் 
 

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
தமன் இசையமைத்த திரைப்படங்கள்
வடிவேலு நடித்த திரைப்படங்கள்
சுந்தர் சி இயக்கிய திரைப்படங்கள்
வைகை எக்ஸ்பிரஸ்

வைகை எக்ஸ்பிரஸ் (Vaigai Express) 2017இல் ஷாஜி கைலாஷ் இயக்கத்திலும், ஆர். கே. தயாரிப்பிலும் வெளிவந்த தமிழ்த் திரைப்படம். இதில் ஆர். கே மற்றும் நீத்து சந்திரா முக்கிய கதாபாத்திரத்திலும் இனியா (நடிகை) துணை கதாபாத்திரத்திலும் நடித்துள்ளனர். இப்படம் "நதியா கொல்லப்பட்ட ராத்திரி" என்கிற மலையாள மொழிப் படத்தின் மறு ஆக்கமாகும். இது தமிழ்நாட்டில் மார்ச்சு 24, 2017இல் வெளியிடப்பட்டது.

நடிப்பு

ஆர். கே. - ஷராபுதீன் ரஹ்மான் 
நீத்து சந்திரா - ராதிகா மற்றும் ஜோதிகா 
இனியா (நடிகை) - சுவப்னபிரியா 
எம். எசு. பாசுகர் - கிங் கேசவன் 
நாசர் - மயில்வாகனன் 
மனோபாலா - கன்னித்தீவு கார்மேகம் 
சுமன் - கரிகாலன் 
ஆர். கே. செல்வமணி 
ரமேஷ் கண்ணா - ரமேஷ் 
சித்திக் - குமாரசாமி 
ஜான் விஜய் - எஸ்.பி. அலெக்ஸ்சாண்டர் 
பவன் - அஜய் 
சிங்கமுத்து - வீரப்பன் 
கோமல் சர்மா - யாமினி 
மதன் பாப் - பாவாடைசாமி 
ஸ்ரீரஞ்சனி 
அர்ச்சனா - அனுராதா 
சுஜா வருணீ - மாதவி

தயாரிப்பு
2014இல் நடிகரும் தயாரிப்பாளருமான ஆர். கே. இயக்குநர் ஷாஜி கைலாஷிடம் தன் மூன்றாவது படத்திற்காக விருப்பம் தெரிவித்தார். இவர்கள் இருவரும் ஏற்கனவே "எல்லாம் அவன் செயல்" (2008) மற்றும் "என் வழி தனி வழி" (2015) போன்ற படங்களில் இணைந்து பணியாற்றியவர்கள். சென்னையிலுள்ள ஏவிஎம்மில், இதற்கான அறிவிப்புகள் வெளியிடப்பட்டன. அறிவிப்பில், படத்தின் பெயர் "வைகை எக்ஸ்பிரஸ்" எனவும், தான் நடித்து, தயாரிக்கப் போவதாகவும் ஆர். கே. தெரிவித்தார். இப் படத்தில் நடிக்கும் நடிகர்களின் பெயர்கள் இவ் விழாவில் அறிவிக்கப்பட்டன. தமன் இப் படத்திற்கு இசை அமைப்பாளராக ஒப்பந்தம் செய்யப்பட்டார். 2015 பிப்ரவரியில், இத் திரைப்படத்தில் இரு வேடங்களில் நடித்த நீத்து சந்திராவிற்கு படப்பிடிப்பின் போது காயம் ஏற்பட்டது.  இயக்குநர் ஆர். கே. செல்வமணி பிரதான எதிரியாக நடிப்பதற்கு தேர்ந்தெடுக்கப்பட்டார். இப் படத்தின் வேலைகள் 2015ன் மத்தியில் முடிக்கப்பட்டு, 2017இல் வெளியிடுவதற்காக நிறுத்தி வைக்கப்பட்டது.

வெளியீடு
"வைகை எக்ஸ்பிரஸ்" மார்ச்சு 24, 2017இல் தமிழ்நாடு முழுவதும் வெளியிடப்பட்டது. தி டைம்ஸ் ஆஃப் இந்தியா இப் படத்திற்கு எதிர்மறையான விமர்சனத்தை வழங்கியது.

மேற்கோள்கள்

வெளி இணைப்புகள் 
 

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
தமன் இசையமைத்த தமிழ்த் திரைப்படங்கள்
நாசர் நடித்த தமிழ்த் திரைப்படங்கள்
மனோபாலா நடித்த திரைப்படங்கள்
சிங்கமுத்து நடித்த திரைப்படங்கள்
எம். எசு. பாசுகர் நடித்த திரைப்படங்கள்
மன்மதன் (2004 திரைப்படம்)

மன்மதன் (Manmadhan) ஏ. ஜே. முருகன் இயக்கத்தில், 2004 ஆம் ஆண்டு வெளிவந்த இந்தியத் தமிழ்த் திரைப்படமாகும். சிலம்பரசன் (முதல் முறை இரட்டை வேடம்), ஜோதிகா, கவுண்டமணி, சந்தானம் (நடிகர்), சிந்து துலானி மற்றும் பலர் நடித்துள்ளனர். எஸ். கே. கிருஷ்ணகாந்த் தயாரிப்பில், யுவன் சங்கர் ராஜா இசை அமைப்பில், 12 நவம்பர் 2004 ஆம் தேதி வெளியானது.

365 நாட்களுக்கு மேல் திரையிடப்பட்டு ஒரு வெற்றிப் படமாக அமைந்தது. தெலுங்கு மொழியில் "மன்மதா" என்ற பெயரில் டப்பிங் செய்யப்பட்டும், கன்னட மொழியில் "மதனா" என்ற பெயரில் மறு ஆக்கம் செய்யப்பட்டும் வெளியானது.

நடிகர்கள் 
சிலம்பரசன் - மொட்டை, மன்மதன் (இரட்டை வேடம்)

ஜோதிகா - மைதிலி (இரட்டை வேடம்)

கதைச்சுருக்கம் 
மதன் குமார், நன்கு படித்து பட்டய கணக்காளராக பணி புரிந்து வருகிறான். சென்னையில் வசிக்கும் அவன், பகுதி நேரமாக இசை பயின்று வருகிறான். மைதிலியும் அதே கல்லூரியில் இசை பயில்கிறாள். துவக்கத்தில் இருவருக்கும் மோதல் இருந்தாலும், நாளடைவில் நட்பு மலர்ந்தது.

மறுபுறம், மதன் மன்மதன்' என்ற புனைப்பெயருடன், தவறாக நடக்கும் இளம் பெண்களை தேடிக் கொன்று எரித்து, சாம்பலை சேகரித்து வைக்கும் பழக்கம் கொண்டவன். அதில் காணாமல் போகும் பெண்களை கண்டுபிடிக்கும் பொறுப்பை சென்னை போலீஸ் அதிகாரி தேவா (அதுல் குல்கர்னி) எடுத்துக்கொண்டார்.

அவ்வாறாக ஒரு நாள், மைதிலி மதன் ஒரு பெண்ணுடன் பார்க்க, மறுநாள் செய்தியில் அப்பெண் காணவில்லை என்று தெரியவர, அந்த பெண்ணின் மறைவிற்கு மதன் குமார் தான் காரணம் என்று நினைத்து, தேவாவிற்கு தகவல் சொல்கிறாள் மைதிலி. மதன் குமார் போலீசில் பிடிபட, அவனுக்கு ஒரு தம்பி இருப்பது தெரியவருகிறது. பின்னர், அந்தக் கொலையாளியை கண்டுபிடிப்பதே மீதிக் கதையாகும்.

ஒலிப்பதிவு 
6 பாடல்களை கொண்ட ஒலித்தொகுப்பு 1 ஜூலை 2004 அன்று வெளியானது. யுவன் ஷங்கர் ராஜா இசை அமைத்திருந்தார். பா. விஜய், வாலி, ஸ்நேஹன் மற்றும் நா. முத்துக்குமார் ஆகியோர் பாடல் ஆசிரியர்கள் ஆவர்.

பாடல் பட்டியல் 
 தத்தை தத்தை
 மன்மதனே நீ
 ஓ மாஹீரே
 வானமென்ன
 என் ஆசை மைதிலியே
 காதல் வளர்த்தேன்

வெளியீடு 
ரூபாய் ஐந்து கோடி செலவில் தயாரிக்கப்பட்ட இந்தப் படம், 140 ஒளிப்பதிவுகளுடன் வெளியானது. இந்திய தணிக்கைக் குழு இப்படத்திற்கு "ஏ" சான்றிதழ் வழங்கியது.

மேற்கோள்கள்

வெளியிணைப்புகள் 
 https://www.imdb.com/title/tt0464106/

2004 தமிழ்த் திரைப்படங்கள்
இந்தியத் தமிழ்த் திரைப்படங்கள்
2004 திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
கவுண்டமணி நடித்த திரைப்படங்கள்
பா. விஜய் இயற்றிய திரைப்பாடல்கள்
சிலம்பரசன் நடித்த திரைப்படங்கள்
நாரதன் (திரைப்படம்)

நாரதன் 2016 ஆம் ஆண்டு நகுல், நிகிஷா படேல் மற்றும் பிரேம்ஜி அமரன் நடிப்பில், நாகா வெங்கடேஷ் இயக்கத்தில், மணிசர்மா இசையில், சஞ்சித் வி. நம்பியார் தயாரிப்பில் வெளியான தமிழ் திரைப்படம். இப்படம் 2016 ஏப்ரல் 1 இல் வெளியானது.

நடிகர்கள் 

 நகுல் - விஷ்ணு 
 பிரேம்ஜி அமரன் - நாரதன் 
 நிகேசா படேல் - மாயா / சுவேதா 
 சோனு - சவும்யா 
 நிழல்கள் ரவி - விஷ்ணுவின் தந்தை 
 மீரா கிருஷ்ணன் - விஷ்ணுவின் தாய் 
 ராதாரவி - அன்பழகன் 
 எம். எஸ். பாஸ்கர் - பாஸ்கர் 
 அஷ்வின் ராஜா - பழம் 
 கவிதா - கமலா 
 ஜாங்கிரி மதுமிதா - ஸ்வப்னா 
 சீனிவாசன்
 சுப்பு பஞ்சு 
 மயில்சாமி
 பாண்டு
 சேத்தன்
 நேகா மேனன் 
 சிசர் மனோகர் 
 கூல் சுரேஷ் 
 விஷ்வகுமார் 
 ராணி 
 ஸ்ரீலட்சுமி 
 பேபி ரேகா 
 அஷ்மிதா

தயாரிப்பு 

2013 ஏப்ரலில் தமிழக கவர்னர் ரோசய்யா முன்னிலையில் இப்படத்தின் படப்பிடிப்பு பூஜையுடன்  துவங்கியது.

முதலில் நாரதன் என்ற முக்கிய கதாபாத்திரத்திற்கு நடிகர் சந்தானம் ஒப்பந்தம் செய்யப்பட்டார். பின் அவருக்குப் பதில் பிரேம்ஜி அமரன் நடிக்கப் படமாக்கப்பட்டது.

நாரதன் திரைப்படத்தின் தொலைக்காட்சி ஒளிபரப்பு உரிமையை ஜெயா தொலைக்காட்சி பெற்றுள்ளது.

“எப்படி மனுசுக்குள் வந்தாய்” பட நாயகன் விஷ்வா முக்கிய வேடத்தில் நடித்துள்ளார். சலீம் படத்தில் “மஸ்காரா” பாட்டுக்கு நடனமாடிய அஷ்மிதா ஒரு பாடலுக்கு நடனமாடியுள்ளார். படத்தின் இறுதியில், நகுல் ரவுடிகளுடன் மோதும் ஒரு ஆக்ரோஷமான சண்டைக்காட்சி, பின்னி மில்லில் 10 நாட்கள்  படமாக்கப்பட்டது. நகுல் மற்றும் ஸ்ருதி பாடும் ஒரு டூயட் பாடல் அந்தமானில் படமாக்கப்பட்டுள்ளது.

நாரதன் படப்பிடிப்புப் படங்கள்

படத்தின் இசை வெளியீட்டு விழா 2015 மே 15 இல் நடந்தது. விழாவில் படத்தின் நாயகன் நகுல் கலந்துகொள்ளவில்லை.

இசை 

படத்தின் இசையமைப்பாளர் மணிசர்மா.

விமர்சனம் 
சினிரைட்டர்ஸ். காம் : மொத்தத்தில் நாரதன் முழுமைப்படாத கலகக்காரன்.

தினமலர்: நாரதர் கலகம் நன்மையில் முடியவில்லை.

விகடன்: நல்ல படமாவோ, குறைந்தபட்சம் நல்ல நாடகமாகவோ ஆகியிருக்க வேண்டிய கதை.

தமிழ்.சமயம்.காம் : தனக்காக காத்திருக்கும் பெண்ணை விட்டு தான் கண்ட பெண்ணின் பின் சுற்றும் நாயகனின் கதையே கரு!

மாலைமலர்: திறமை வாய்ந்த நடிகர்களை வைத்துக் கொண்டு அவர்களை கையாளத் தெரியாமல் விட்டிருக்கிறார்.

சூடான சினிமா செய்திகள்: இந்த நாரதன் செயல் கொஞ்சம் கஷ்டத்திற்கே.

தமிழ் சினி டாக்: அருமையான இரண்டுவித திரைக்கதை சுவாரஸ்யங்கள் படத்தில் இருந்தும் எதை முன் வைத்து படத்தை கொண்டு போவது என்கிற குழப்பத்தில் இரண்டுக்கும் சரிசமமான அளவுக்கு பங்கு கொடுத்ததினால் படம் முழுமையாகவில்லை.

மேற்கோள்கள்

வெளி இணைப்புகள் 

 நாரதன்

இந்தியத் தமிழ்த் திரைப்படங்கள்
2015 தமிழ்த் திரைப்படங்கள்
ராதாரவி நடித்த திரைப்படங்கள்
எம். எசு. பாசுகர் நடித்த திரைப்படங்கள்
பெண் சிங்கம்

பெண் சிங்கம் (Pen Singam) பாலி ஸ்ரீரங்கம் இயக்கத்தில், 2010 ஆம் ஆண்டு வெளியான இந்தியத் தமிழ்த் திரைப்படமாகும். மீரா ஜாஸ்மின், உதை கிரண், ரிச்சர்ட், விவேக், ராதாரவி நடித்துள்ளனர். கருணாநிதியின் "சுருளிமலை" புதினத்தை தழுவி எடுக்கப்பட்ட படமாகும். எஸ். பி முருகேசன் தயாரிப்பில், தேவா இசையில், விஜய் ராகவ் ஒளிப்பதிவு செய்தார். கருணாநிதியின் 87 ஆவது பிறந்தநாளன்று (3 ஜூன் 2010) இப்படம் வெளியானது.

நடிகர்கள் 
மீரா ஜாஸ்மின், உதை கிரண், ரிச்சர்ட், விவேக், ராதாரவி, சுதர்ஷனா சென், சுந்தர், ரோகினி, தலைவாசல் விஜய், மதன் பாப், மகேந்திரா, பெசன்ட் ரவி, வாகை சந்திரசேகர், ரிதேஷ், லாரன்ஸ், லட்சுமி ராய்.

கதைச்சுருக்கம் 
சூர்யாவும் நாகேந்திரனும் நண்பர்கள். சிம்ம பெருமாளிடம் சூர்யாவிற்கு மோதல் ஏற்படுகிறது. வர தட்சணை பெறாமல் திருமணம் செய்யவேண்டும் என்ற எண்ணம் கொண்ட நாகேந்திரனை, செல்வ செழிப்புள்ள மைதிலி விரும்புகிறாள். சூர்யாவும் அவனது தாயும் உதவி செய்ய, மைதிலியை மணக்கிறான் நாகேந்திரன். திருமணமான முதலிரவன்று, மைதிலியிடம் பணம் கேட்கும் நாகேந்திரனைக் கண்டு அதிர்ந்து போகிறாள் மைதிலி. பணம் தர மறுக்கும் மைதிலியை அச்சுறுத்துகிறான் நாகேந்திரன். தன் நண்பன் கொடியவன் என்று தெரியவர மனமுடைந்து போகிறான் சூர்யா. நாகேந்திரன் கொடுக்கும் விருந்திற்கு சிம்ம பெருமாள் வருகிறான். அதை தடுக்க முயலும் மைதிலி துப்பாக்கியால் கொல்லப்படுகிறாள். அப்பழி சூர்யா மீது விழுகிறது. சூர்யா எவ்வாறு அதிலிருந்து தப்பித்தான் என்பது தான் மீதிக் கதையாகும்.

ஒலிப்பதிவு 
வைரமுத்து, கலைஞர், பாரதிதாசன், பா. விஜய், வாலி ஆகியோர் எழுதிய பாடல்களுக்கு தேவா இசை அமைத்தார். 6 பாடல்களை கொண்ட ஒலித்தொகுப்பை சோனி மியூசிக் இந்தியா நிறுவனம் வெளியிட்டது.

பாடல் பட்டியல் 

 பூ பூக்கும் சத்தம்
 ஆஹா வீணையில் எழுவது
 கல்யாணம் ஆகாத பெண்ணே
 சில் சில்லா சில் சில்லா
 நீ சொன்னால் தேய்பிறை
 அடி ஆடி அசையும்

தயாரிப்பு 
இளவேனில் என்ற இயக்குனருடன் படம் துவணப்பட்டாலும், பின்னர் அறிமுக இயக்குநர் பாலி ஸ்ரீரங்கத்தின் இயக்கத்தில் படம் தயாரிக்கப்பட்டது. மீரா ஜாஸ்மின் முதல் முறையாக காவல் அதிகாரி கதாபாத்திரத்தில் நடித்துள்ளார். நீதிக்கு போராடும் பெண்ணை பற்றியக் கதையாகும்.

மேற்கோள்கள்

வெளி-இணைப்புகள் 
 https://www.imdb.com/title/tt4316214/

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
வைரமுத்து இயற்றிய திரைப்பாடல்கள்
பா. விஜய் இயற்றிய திரைப்பாடல்கள்
ராதாரவி நடித்த திரைப்படங்கள்
ப. உ. சண்முகம்

ப. உ. சண்முகம் (P. U. Shanmugam) (15 ஆகத்து 1924 - 11 ஏப்ரல் 2007) என்பவர் ஒரு இந்திய அரசியல்வாதியும்,தி.மு.கவின் அமைப்புக்கழக செயலாளர், உயர்நிலை செயல்திட்டக்குழுத்தலைர்,  அஇஅதிமுகவின் முன்னாள் பொதுச்செயலாளார் ஆகிய பொறுப்புகளை வகித்த திராவிடத்தலைவரும் ஆவார். இவர் திருவண்ணாமலையில் உள்ள நகரவை உயர்நிலைப் பள்ளியில் தனது இடைநிலைக் கல்வியை முடித்தார். 1957ஆம் ஆண்டு தமிழ்நாடு சட்டமன்றத் தேர்தலில் திருவண்ணாமலை சட்டமன்றத் தொகுதியில் சுயேச்சையாகப் போட்டியிட்டு வெற்றி பெற்றார். தமிழ்நாடு சட்டமன்றத் தேர்தல் 1971 மற்றும் தமிழ்நாடு சட்டமன்றத் தேர்தல் 1977 களில் திராவிட முன்னேற்றக் கழகத்தின் வேட்பாளராகப் போட்டியிட்டு சட்டமன்றத்திற்குத் தேர்ந்தெடுக்கப்பட்டார். 1980 ஆம் ஆண்டு சட்டமன்றத் தேர்தலில் மேல்மலையனூர் சட்டமன்றத் தொகுதியில் அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு வெற்றி பெற்றார். இவர் அஇஅதிமுகவின் பொதுச்செயலாளாராக 1980 முதல் 1985 பதவி வகித்தார்.

மேற்கோள்கள்

தமிழ்நாடு சட்டமன்ற உறுப்பினர்கள்
1924 பிறப்புகள்
2007 இறப்புகள்
இருபதாம் நூற்றாண்டு இந்திய அரசியல்வாதிகள்
2 ஆவது தமிழ்நாடு சட்டமன்ற உறுப்பினர்கள்
5 ஆவது தமிழ்நாடு சட்டமன்ற உறுப்பினர்கள்
6 ஆவது தமிழ்நாடு சட்டமன்ற உறுப்பினர்கள்
7 ஆவது தமிழ்நாடு சட்டமன்ற உறுப்பினர்கள்
அலிஷா சினாய்

அலிஷா சினாய் (Alisha Chinai), அலிஷா சினாய் அல்லது அலிஷா என்று பிரபலமாக அறியப்பட்ட ஒரு இந்திய பாப் பாடகர், இவர் இந்திய பாப் ஆல்பங்களுடனும், பாலிவுட்  பின்னணி பாடலையும் பாடி வருபவர் ஆவார்.

1985 ஆம் ஆண்டில் அவர் "ஜாதூ" என்ற பாடல் தொகுப்புடன் தனது பாட்டுத் தொழிலைத் தொடங்கினார், மேலும் 1990 களில் "இந்திய பாப் ராணி" எனவும் அழைக்கப்பட்டார். 1990 களில் அவர் சிறந்த பாடல்கள் தயாரிப்பாளர்களான அனு மாலிக் மற்றும் பிட்டு போன்றவர்களுடன் இணைந்து. அவரது மிக வெற்றிகரமான மற்றும் பிரபலமான ஆல்பம் "மேட் இன் இந்தியா", 1995 இல் வெளியிடப்பட்டது.

தொழில்
அமிஷாவின் ஆரம்ப ஆல்பங்கள் "ஜாதூ", "பாபி டால்", "ஆஹ ... அலிஷா" மற்றும் "மேட் இன் இந்தியா" என்பதாகும். லிஷா ஹிந்தி திரைப்பட இசைக்கு அறிமுகமான இசை இயக்குநர் மற்றும் இசையமைப்பாளர் பப்பி லஹரியால் அறிமுகப்படுத்தப்பட்டார். இவர்கள் இணைந்து 1980 களில் "டார்சன்", "டான்ஸ் டான்ஸ்" , "கமாண்டோ", "குரு", "லவ் லவ் லவ்" போன்ற பல படங்களில் அவர்கள் பல டிஸ்கோ பாடல்களை பாடி வெற்றி பெற்றனர். அவருடன் இணைந்து  கரிஷ்மா கபூர், சுமிதா பட்டீல், மந்தாகினி, ஸ்ரீதேவி, ஜூஹி சாவ்லா, மாதுரி தீட்சித், திவ்ய பாரதி போன்றவர்களுக்கு  பின்னணிப் பாடகராக இருந்தார். 1985 ஆம் ஆண்டில், ஓல்ட் கான் கோல்ட்" ஆல்பத்தில் ரெமோ பெர்னாண்டஸ் உடன் இணைந்து கொங்கணி மொழி ஆல்பத்தில் ஆலிஷா 2 பாடல்கள் பாடினார்.  அவர் ஆனந்த்-மிலிந்த் என்ற இரட்டையர்களால் இயற்றப்பட்ட பங்கஜ் பராசரின் திரைப்படமான "ஜ"ல்வா" (1987) படத்திற்காக ஒரு பாடல் பதிவு செய்தார். 1987 இல் கிஷோர் குமார் ஒலிப்பதிவில் லக்ஷ்மிகாந்த்-பியரிலால் இசையில் வெளிவந்த "மிஸ்டர் இந்தியா" படத்தில் இடம் பெற்ற "கதே நஹின் கத்தா" என்ற பாடல் மிகப்பெரிய வெற்றிகளுள் ஒன்று,  1989 இல் கல்யான்ஜி-ஆனந்த்ஜி மற்றும் விஜு ஷா ஆகியோரின் இசையிலிருந்து வந்த "திரிதேவ் படத்தில் இடம் பெற்ற "ராட் பார் ஜாம் சீ", என்ற பாட்லும் மிகப்பெரிய வெற்றி பெற்றது.

சொந்த வாழ்க்கை
அலிஷா சினாய் ஒரு குஜராத்தி குடும்பத்தைச் சார்ந்தவர். அவள் மேலாளரான ராஜேஷ் ஜாவேரை திருமணம் செய்து கொண்டார், இப்பொழுது பிரிந்துவிட்டார்.

குறிப்புகள்

வெளி இணைப்புகள்
 The Official Alisha Chinai Website
 

1965 பிறப்புகள்
வாழும் நபர்கள்
மோனலி தாக்கூர்

மோனலி தாக்கூர் (Monali Thakur) நவம்பர் 3, 1985இல் பிறந்த ஒரு இந்திய பாடகர் மற்றும் நடிகை ஆவார். தேசிய திரைப்பட விருது மற்றும் பிலிம்பேர் விருதுகள் ஆகியவற்றை பெற்றுள்ளார் , 2013இல் "லூட்டெரா" என்ற திரைப்படத்தில் இடம் பெற்ற "சாவார்" என்ற பாடலுக்கு சிறந்த பெண் பின்னணிப் பாடகருக்கான பிலிம்பேர் விருது பெற்றார். மேலும் ,2015இல் "தம் லகா கே ஹைசா" என்ற திரைப்படத்தில் இடம் பெற்ற "மோ மோகே தாஹே" என்ற பாடலுக்கு சிறந்த பெண் பின்னணிப் பாடகருக்கான தேசியத் திரைப்பட விருதினையும் வென்றுள்ளார்.  அவர் ஜீ தொலைக்காட்சியின் "ச ரி க கா மா பா சாம்பியன்ஸ்" (2014) என்ற இசை நிகழ்ச்சியின் ஒரு நீதிபதியாக இருந்தார். மேலும் கலர் தொலைக்காட்சியின் ஒளிப்பரப்பான "ரைசிங் ஸ்டார்" என்ற இரு நிகழ்ச்சிகளுக்கு நிபுணராக இருந்தார்.

வாழ்க்கை மற்றும் தொழில்
தாக்கூர் கொல்கத்தாவில் உள்ள பெங்காலி இசைக் குடும்பத்தைச் சார்ந்தவர், இவரது தந்தை சக்தி தாக்கூர் ஒரு பெங்காலி பாடகர், மற்றும் இவரது ச்கோதரி மெஹூலி தாக்கூரும் ஒரு பின்னணிப் பாடகர் ஆவார். இவர்  பண்டிட் ஜகதீஸ் பிரசாத் மற்றும் பண்டிட் அஜய் சக்ரபோர்தி ஆகிய இருவரிடமும் இந்துஸ்தானி இசையை. அவர் "ஹிப்-ஹாப்" மற்றும் "பரதநாட்டியம்"  கற்றுக் கொண்டார், மேலும் "சல்சா" நடனம் பயிற்சி பெற்ற  நடன கலைஞராகவும் இருக்கிறார்.

தக்கூர் பள்ளி மற்றும் கல்லூரிகளில் போட்டிகளில் பாடுவதைத் தொடங்கி, உள்ளூர் திருவிழாக்களிலும் பங்கேற்றார், மற்றும் "ராம் கிருஷ்ணா" என்ற தொடரில் பாடியமைக்காக சிறந்த பின்னணி பாடகருக்கான "ஆனந்தலோக் விருது"  பெற்றார் அப்போது அவருக்கு வயது 14 மட்டுமே. "இந்திய ஐடால்" போட்டிகளில் ஒன்பதாவது இடத்தை அடைந்தபின் அவர் புகழ் பெற்றார்.

இசைத் துறையில் ஒரு வலுவான பாதையைப் பெற அவள் "இந்திய ஐடாலுக்கு" பிறகு கூட போராட வேண்டியிருந்தது. 2008 இல் பாலிவுட் திரைப்படமான "ரேஸ்" படத்தில் இரண்டு பாடல்களை பாடுவதற்கு இசை இயக்குனரான பிரீத்தம் சக்ர்போர்த்தி ஒரு வாய்ப்பை வழங்கினார். முதலில் ஒரு பாடல் பாடலை பாட திட்டமிடப்பட்டது, ஆனால் அவரின் முதல் பதிவு கண்டு, படத்தின் இயக்குனர்கள் அப்பாஸ்-முஸ்டன் ஆகிய இருவரும் இரண்டாவது பாடலை இவருக்கு வழங்கினர்.

குறிப்புகள்

வெளி இணைப்புகள்

Official website 

1985 பிறப்புகள்
வாழும் நபர்கள்
வங்காள மக்கள்
இந்தியத் திரைப்பட நடிகைகள்
அமர காவியம் (2014 திரைப்படம்)

அமர காவியம் (Amara Kaaviyam) என்பது 2014 ஆம் ஆண்டு வெளிவந்த இந்திய தமிழ்-மொழி காதல் திரில்லர் திரைப்படம் ஆகும். இந்த படத்தை ஜீவா சங்கர் எழுதி மற்றும் இயக்க, நடிகர் ஆர்யா தயாரித்ததுள்ளார். இப்படத்தில் ஆர்யாவின் தம்பி சத்யாவும், மியாவும் நடித்துள்ளனர், 

ஜிப்ரானின் இசையமைப்பில், 5 செப்டம்பர் 2014 இல் வெளியாகி, கலவையான விமர்சனங்ககளை பெற்றது. இப்படம் 2020 ஆம் ஆண்டு வங்காள மொழியில் 'லவ் ஸ்டோரி' என்ற பெயரில் மறு ஆக்கம் செய்யப்பட்டது.

கதைச்சுருக்கம் 
ஜீவா (சத்யா) நீதிமன்றத்திற்கு அழைத்துச் செல்லப்படும் பொழுது தனது கடந்த காலத்தை நினைத்துப்பார்ப்பதிலிருந்து படம் துவங்குகிறது. 1989 யில், 12ஆம் வகுப்பில், ஜீவாவின் நண்பன் பாலாஜி (ஆனந்த் நாக்) சக மாணவி கார்த்திகாவை (மியா) காதல் செய்கிறான். ஆனால், கார்த்திகா ஜீவாவை காதல் செய்கிறாள். அந்நிலையில், ஜீவாவின் தந்தை இறந்து போக, ஜீவாவின் தாய் மறுமணம் செய்துகொள்கிறார். 

போலீசில் அகப்பட்டுக்கொள்ளும் ஜீவா-கார்த்திகா ஜோடியை பற்றி அவரவர் குடும்பங்களுக்கு தெரியவருகிறது. மன்னிப்பு கேட்க வரும் ஜீவாவை கார்த்திகாவின் தந்தை அடித்து விட, ஜோடி பிரிய நேரிடுகிறது. பள்ளிப்படிப்பு முடிந்த பிறகு, தன்னை காதலில் ஏமாற்றிய காரணத்திற்காக கார்த்திகாவை கொலை செய்ய முடிவு செய்கிறான் ஜீவா. இறுதியில், ஜீவா-கார்த்திகா ஜோடிக்கு என்னவானது என்பதே மீதிக் கதையாகும்.

நடிகர்கள் 
 சத்யா - ஜீவா
 மியா - கார்த்திகா
 ஆனந்த் நாக் - பாலாஜி
 தம்பி ராமையா - ஞானம்
 சுதீபா பிங்கி - கார்த்திகாவின் சகோதரி
 ரிந்து ரவி - ஜீவாவின் அம்மா
 அரௌல் ஜோடி
 வைத்தியநாதன் 
 எலிசபெத் - கார்த்திகாவின் அம்மா
 சூப்பர்குட் சுப்பிரமணி - பெட்டிக்கடை உரிமையாளர்

ஒலிப்பதிவு 
6 பாடல்களை கொண்ட இசைத்தொகுப்பு 28 ஜூன் 2014 ஆம் தேதி சத்யம் சினிமாஸில் வெளியானது. இந்தப் படத்தின் இசை அமைப்பாளர் ஜிப்ரான் ஆவார். மதன் கார்க்கி, பார்வதி, அஸ்மின், வெற்றிச்செல்வன் ஆகியோர் பாடல் ஆசிரியர்கள் ஆவர். பாடல்களும், பின்னணி இசையும் நல்ல பாராட்டுகளை பெற்றன.

தயாரிப்பு 
ஜீவா ஷங்கர், தனது முந்தைய படம் நான் (2012) வெற்றி பெற்றதை தொடர்ந்து, 1980 - களில் நடக்கும் காதல் கதையை எழுதினார். துவக்கத்தில் மதன் தயாரிப்பில், யுவன் சங்கர் ராஜா இசை அமைப்பில், அதர்வா நடிப்பதாக இருந்தது. பின்னர், ஆர்யா தயாரிப்பில், சத்யா நடிப்பதாக செப்டம்பர் 2013-யில் முடிவானது.

வெளியீடு 
இந்தத் திரைப்படத்தின் ஒளிபரப்பு உரிமத்தை விஜய் தொலைக்காட்சி நிறுவனம் வாங்கியது.

மேற்கோள்கள்

வெளி இணைப்புகள்
 

2014 திரைப்படங்கள்
2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
தம்பி ராமையா நடித்த திரைப்படங்கள்
தமிழ் காதல் திரைப்படங்கள்
ராமச்சந்திரா (திரைப்படம்)

ராமச்சந்திரா (Ramachandra) ராஜ் கபூர் இயக்கத்தில் 2003 ஆம் ஆண்டு வெளிவந்த இந்தியத் தமிழ்த் திரைப்படம் ஆகும். எஸ். ரமேஷ் பாபு தயாரிப்பில், தேவா இசையில், 15 ஜனவரி 2003 ஆம் தேதி வெளியானது. சத்யராஜ், பாண்டியராஜன், விஜயலக்ஷ்மி, ஆஷிஷ் வித்யார்த்தி மற்றும் பலர் நடித்துள்ள இப்படத்தை பி. பாலமுருகன் ஒளிப்பதிவு செய்தார். 1995 ஆம் ஆண்டு வெளியான கில்லாடி இன்ஸ்பெக்டர் என்ற தெலுங்கு படத்தின் மறுஆக்கமாகும்.

நடிகர்கள் 
சத்யராஜ், பாண்டியராஜன், விஜயலக்ஷ்மி, ஆஷிஷ் வித்யார்த்தி, ஸ்ரீகாந்த், வெண்ணிற ஆடை மூர்த்தி, சந்திரசேகர், டெல்லி கணேஷ், லிவிங்ஸ்டன், ராஜ் கபூர், ஸ்ரீமன், பொன்னம்பலம், பாண்டு, ஜி. எம். குமார், மகாநதி ஷங்கர், தலைவாசல் விஜய், விநாயக், கோவை செந்தில், சிவா நாராயணமூர்த்தி, தீபா வெங்கட், அபிநயஸ்ரீ, மும்தாஜ், பகோடா காதர், நரசிம்மன், லெகாஸ்ரீ, ராதிகா சவுத்ரி, நாகேந்திர பிரசாத்.

கதைச்சுருக்கம் 
ராமச்சந்திரன் (சத்யராஜ்) ஒரு நேர்மையான காவல் அதிகாரி. ஆனால், அவருக்கு மரண தண்டனை வழங்கப்பட்டு சிறையில் இருக்கிறார். இந்நிலையில், சமூகத்தில் நடமாடும் குற்றவாளிகளை கொலைசெய்ய, ராமச்சந்திரனின் நண்பர்கள் ரகசியமாக அவரை விடுவித்தனர். வெளியே செல்லும் அவர், குற்றவாளிகளை ஒருவர் பின் ஒருவராக கொலை செய்கிறார். இறுதியில், ராமச்சந்திரனுக்கு என்னவானது என்பதே மீதிக் கதையாகும்.

ஒலிப்பதிவு 
இந்தத் திரைப்படத்தின் பின்னணி மற்றும் பாடல்களுக்கு இசை அமைத்தார் தேவா (இசையமைப்பாளர்) ஆவார். பா. விஜய் மற்றும் பொன்னியின் செல்வன் ஆகியோர் பாடல் ஆசிரியர்கள் ஆவர். நான்கு பாடல்களை கொண்ட ஒலித்தொகுப்பு 2003 ஆம் ஆண்டு வெளியானது.

வரவேற்பு 
இந்தத் திரைப்படம் எதிர்மறையான விமர்சனங்களை பெற்றது.

விருது 
2003 தமிழ் நாடு மாநில திரைப்பட விருதுகள்

 சிறந்த ஆண் பின்னணிப் பாடகர் - தமிழ் நாடு மாநில விருது - பி. உன்னிகிருஷ்ணன்.

மேற்கோள்கள் 

2003 தமிழ்த் திரைப்படங்கள்
இந்தியத் தமிழ்த் திரைப்படங்கள்
சத்யராஜ் நடித்த திரைப்படங்கள்
தேவா இசையமைத்த திரைப்படங்கள்
பா. விஜய் இயற்றிய திரைப்பாடல்கள்
தலைவாசல் விஜய் நடித்த திரைப்படங்கள்